OpenLLM-France/wikimedia huggingface dataset:
# Jenny Blicher-Clausen

Jenny Frederikke Blicher-Clausen (Durup, Sallingsund, 1865eko uztailaren 29a – Frederiksberg, 1907ko otsailaren 14a), John Bentsen izengoitiaz ere ezaguna, danimarkar idazlea izan zen, batez ere poeta gisa ospea lortu zuena. Bere idazlan ezagunenak Digte (1885) eta Violin (1900) izan ziren. Antzezlanak ere idatzi zituen, besteak beste Christian den Anden (1889), Kopenhageko Dagmar antzokian antzeztua. Danimarkan ez ezik, Alemanian, Suedian eta Finlandian ere arrakasta izan zuen. Rued Langgaard musikagileak bere poema batzuk musikara moldatu zituen.

## Bizitza

Jenny Frederikke Blicher 1865eko uztailaren 29aan jaio zen Sallingsund udaleko Durup herrian, Jens Mathias Blicher (1822-1893) apaiz luterotarraren eta Frederikke Severine Balleren (1833-1910) familian. 1892ko martxoan Henrik Nikolaj Clausenekin (1858-1901) ezkondu zen eta 1897an Inga alaba izan zuen.
13 urte baino ez zituela, eskuizkribu bat aurkeztu zuen Danimarkako Errege Antzokira. Bere antzezlana baztertua izan bazen ere, bost urte geroago idazlan berri bat bidali zuen bertara. Lehena bezala, baztertu zuten, baina Blicher poesia idaztera bultzatu zuten. Ondorioz, bere lehen argitalpena osatzera animatu zen, Digte, eta 1885ean argitaratu zuen, John Brentsen izengoitiaz sinatuz. Izen bera erabiliz, Ebba Brahe og andre Digte argitaratu zuen 1888an. Gerora, benetako izena erabili zuen, J. Blicher. 1889an Christian den Anden antzezlana kaleratu zuen, Dagmar antzokian antzeztu zena, eta 1890ean Fra Markvejen poema bilduma. 1900ean Violin idatzi zuen, bere poesia-lan nagusietako bat, eta 1903an Den sidste Hauge.
Jenny Blicher-Clausen Frederiksbergen hil zen 1907ko otsailaren 14an, eta Søllerøden lurperatu zuten.

## Erreferentziak

* 1 2 3 4 (Danieraz) Zibrandtsen, Marianne. «Jenny Blicher-Clausen» Dansk Kvindebiografisk Leksikon 2023-04-22 (Noiz kontsultatua: 2024-12-02).
* ↑ (Danieraz) Düring Jørgensen, Jesper; Nørgaard, Fred. «Jenny Blicher-Clausen» Dansk Biografisk Leksikon 2011-10-28 (Noiz kontsultatua: 2024-12-02).
* ↑ (Danieraz) «Jenny Frederikke Blicher-Clausen» Nordic Women's Literature (Noiz kontsultatua: 2024-12-02).
* ↑ (Danieraz) «Jenny Frederikke Blicher-Clausen» Kendtes Gravsted (Noiz kontsultatua: 2024-12-02).
# Abintestato

Abintestato latinezko ab intestato (testamenturik gabe) esamoldetik datorren termino juridiko bat da, testamenturik egin gabe edo testamentu baliogabearekin hiltzen denaren ondasunen herentziari eta adjudikazioari buruzko prozedura judizialari dagokiona, eta orduan jaraunsletza, legearen aginduz, ahaide hurbilenetara igarotzen da.

## Abintestato prozedura

Jaraunsletzaren kausatzailea testamenturik egin gabe hiltzen denean edo testamentua egiletsi arren testamentua deuseza denean, edo testamentua baliozkoa izateari utzi dionean aplikatzen da; jaraunsleari ezarritako baldintza betetzen ez denean edo jaraunslea testamentugilea baino lehenago hiltzen denean, edo jaraunspena arbuiatzen duenean edo jaraunslea oinordeko izateko gai ez denean. Testamentuak kausatzailearen ondasun guztiak aipatzen ez dituenean ere aplikatzen da; kasu horretan, oinordetza legitimoa testamentugileak erabili ez dituen ondasunena baino ez da izango. Kasu horietan, legeak zehaztuko du testamentuak aipatzen ez zituen ondasunak jasotzeko nork duen eskubidea, zeinek duen jaraunspen horretarako eskubidea.
# Xahada

Xahada (arabieraz: الشَّهَادَةُ‎, ax-xahadatu, "adierazi" hitzetik eratorria) edo islamiar fede-profesioa Jainko bakarrari eta Mahomaren profeziari fede-aitormena da. Islamaren bost euskarrietako bat da: behin bi lekukoren aurrean eta ozenki esana, adierazlea musulmana da.
Arabierazko testua (arabieraz: لا إله إلا الله محمد رسول الله‎, La ilaha illa-llahu Muhammad rasulu-lla) testu liturgikoa da. Euskaraz hitzez hitz "Jainkoa beste jainko-izakirik ez dago, Mahoma haren mezularia da" esan nahi du, nahiz eta askotan "Ala beste jainkorik ez dago eta Mahoma haren profeta da" euskaratu.
Xiitek bukaeran "Ali Allahren wali da" (arabieraz: عليا ولي الله‎, Aliyun waliyu-lla) gehitzen dute. Nahiz eta horrela egitea haientzat derrigorrezkoa ez izan, aiatola gehienek gomendatzen dute.
Hatz erakuslea zeruari begira erakustea ere xahadaren baliokidetzat hartzen dute.

## Kanpo-estekak

* Datuak: Q41831
* Multimedia: Shahada / Q41831
# Fandango du Pays Basque

Fandango du Pays Basque Luis Marianok abestu zuen kantua izan zen, Fandango filmeko gehienak bezala, Francis Lopez konposagileak sortua, hitzak direlarik André Tabet eta Gérard Carlierrenak. Sara, Bilbo eta Aturri ibaia aipatzen ditu abestiak, Euskal Herriko bazterren artean.
Fandango izenburuko beste abesti batzuk ere kantatu zituen Luis Marianok, bata Le Chanteur de Mexico filmekoa, Fandango izen soilekoa, berak eta Jesús María de Arozamenak jarritako hitzekin, eta Fandango de Bayonne.

## Erreferentziak

* ↑ Centre de documentation, Médiathèque Musicale de Paris. «Le fandango du Pays Basque» bibliotheques-specialisees.paris.fr (Noiz kontsultatua: 2024-12-02).
* ↑ (Gaztelaniaz) dice, LUIS MARIANO. (2013-07-24). «Luis Mariano» MÚSICA DE COMEDIA Y CABARET (Noiz kontsultatua: 2024-12-02).
* ↑ Centre de documentation, Médiathèque Musicale de Paris. «Fandango du Pays Basque» bibliotheques-specialisees.paris.fr (Noiz kontsultatua: 2024-12-02).
* ↑ Luis Mariano – Fandango Du Pays Basque. (Noiz kontsultatua: 2024-12-02).
* ↑ (Ingelesez) Musescore. «El cantor de México, Fandango Fandango film El cantor de México» Musescore.com (Noiz kontsultatua: 2024-12-02).

## Kanpo estekak

* Luis Mariano fandango hau abesten dantzariekin.
* Datuak: Q131376530
# Princesa-Huelín (Malagako metroa)

Princesa-Huelín Malagako metroaren geltokia da, Malaga udalerrian kokatuta dagoena.

## Zerbitzuak

> Geltokia :
| La Isla → Guadalmedina (Málaga Metro) $^{(en)}$ | El Torcal → Palacio de los Deportes |

## Erreferentziak

* ↑ «Lineak eta mapak» www.metromalaga.es (Noiz kontsultatua: 2021-01-07).

## Ikus, gainera

* Malagako metroa
* 2. linea (Malagako metroa)

## Kanpo estekak

* Malagako metroaren webgunea
* Datuak: Q5846507
* Multimedia: Estación de Princesa-Huelin / Q5846507
# Gabriel Mascaró Febrer

Gabriel Mascaró Febrer (Villafranca de Bonany, 1944ko martxoaren 7a), txirrindulari espainiar ohia da, profesionala 1968tik 1971ra.

## Palmaresa

1964
* Mallorkako gerrikoko etapa bat
1965
* Mallorkako gerrikoko etapa bat
1968
* 3. Clásica a los Puertos de Guadarraman
1969
* Urkiola Igoera
* 3. Levanteko Itzulian
* 7. Andaluziako Itzulian
* 7. Kataluniako Voltan
1970
* Cuprosan Sari Nagusia
* Mallorcako Itzuliko etapa 1
* 2. Ordiziako Klasikan
* 2. Santanderreko Sari Nagusian
* 9. Kataluniako Voltan
1971
* 2. Arrateko Igoeran
* 3. Oroko Andre Maria Sarian
* 10. Nafarroako Sari Nagusian

## Sailkapen orokorra Itzuli Handietan

Sailkapen orokorra :
| Itzuli handia | 1968 | 1969 | 1970 | 1971 |
| Espainiako Vuelta | — | — | UT | UT |
| Italiako Giroa | — | — | — | — |
| Frantziako Tourra | — | UT | 66. | 38. |
Legend :
| — | ez zuen parte hartu |
| UT | utzi, ez zuen amaitu |

## Kanpo estekak

* Gabriel Mascaró Febrer - ProCyclingStats
* Datuak: Q20002066
# Therese Brummer

Therese Conradine Brummer, jaiotzez Casse (Kopenhage, 1833ko ekainaren 8a – Hillerød, 1896ko martxoaren 14a), Fru Elisabeth izengoitiaz ere ezaguna, danimarkar idazlea izan zen, batez ere haur eta gazteentzako idazlanengatik ospea lortu zuena. Hala ere, helduentzako eleberriak, ipuinak eta biografiak ere idatzi zituen.

## Bizitza
### Bizitza pertsonala eta ikasketak

Kopenhagen 1833ko ekainaren 8an jaioa, Therese Conradine Casse Andreas Lorentz Casse (1803-1886) politikariaren eta Andrea Severine Engelbrethen alaba zen. Hezkuntza ona jaso zuen etxean eta pertsona ospetsu asko ezagutu zituen. 1861ean Nicolai Abraham Brummer (1822-1903) kapitainarekin ezkondu zen, eta harekin bi alaba izan zituen: Agnete 1862an eta Lilly 1868an.
Therese Brummer Hillerøden hil zen 1896ko martxoaren 14an.

### Ibilbide profesionala

50 urte inguru zituen arte, ez zuen idazteko interes handirik izan. Arrakasta berezia lortu zuen haur txikientzako maitagarri-ipuinengatik eta nerabeentzako abenturazko istorioengatik. 1887tik 1893ra helduentzako hiru eleberri idatzi zituen, Fru Elisabeth izengoitia erabiliz: Virkelighedsbilleder (1887), Som man gifter sig (1888) eta En Kamp (1893). Familia-harremanen esperientzia propioa oinarritzat hartu zuen, ezkontzaren eta amatasunaren gaiak jorratuz, baina dimentsio berri eta modernoago bat gehituz, zeinean motibazio biziko emakume baten eragina agertzen den. Garai hartako kritikariek, ordea, ez zituzten eleberri horiek oso positiboki baloratu.

## Lanak

* Smaating (1864)
* Fortællinger (1875)
* Hvad man kan opleve (1884)
* I Storm og Læ (1885)
* Virkelighedsbilleder (1887)
* Som man gifter sig (1888)
* Inde og ude (1889)
* Alle Vegne fra (1891)
* Bjørnehuset (1891)
* Paa Landet (1891)
* En Kamp! Familieinteriør (1893)
* Fru Mis-Kis og hendes 3 Killinger (1894)
* Her hjemme fra (1895)
* To Kvindeportraiter (1895)

## Erreferentziak

* 1 2 3 (Danieraz) Andersen, Anton. (1896). «Fru Therese Brummer» Danske Forfatterinder i det nittende Hundredaar. (Noiz kontsultatua: 2024-12-02).
* 1 2 3 4 (Danieraz) Mortensen, Birgit. «Therese Brummer» Dansk Kvindebiografisk Leksikon 2023-04-22 (Noiz kontsultatua: 2024-12-02).
* 1 2 (Ingelesez) «Therese Brummer» The History of Nordic Women's Literature (Noiz kontsultatua: 2024-12-02).
# Gloria Alcahud

Gloria Alcahud (Valladolid, 1931ko abenduaren 2a – León, 2024ko apirilaren 5a) margolaria izan zen.

## Biografia

Valladoliden jaio zen arren, Leonen hazi zen, eta hantxe hasi zituen 1938an Demetrio Monteserinekin marrazketa eta pintura ikasketak.1950eko hamarkadan, Madrilera bidaiatu zuen eta Círculo de Bellas Artesen ikasi zuen libreki, aldi berean Eduardo Peñaren estudio pribatuan, 10 urtez. Handik bere lehen estudiora joan zen Amalia Avía eta Esperanza Paradarekin batera.

### Margolari ibilbidea

Bere lehenengo banakako erakusketa 1964an egin zuen, Madrilgo Ateneoak bultzatuta, Espainiako jaien Kultur Kanpainaren barruan. Gero Erromara bidaiatu zuen 1965ean. Banakako zein taldekako erakusketak egiten jarraitu zuen; 1965ean Madrilgo Grin-Gho galerian, 1966an Donostiako Udaletxean eta Sevillako Pasarela aretoan. 1968an, Madrilgo Neblí galerian egin zuen erakusketa eta Galeriaren urteko erakusketa onenaren saria irabazi zuen. 1969an Banco Industrial de León saria irabazi zuen.
1969an Parisera joan zen, eta urtebetez lan egin eta ikasi zuen, libreki, Arte Ederren Eskolan, interesatzen zitzaizkion klaseetara joanez. 1970ean Amsterdamera joan zen, Juan March Fundazioaren beka bati esker, eta urtebetez finkatu zen. Bertan erakusketa bat egin zuen Jurka galerian.
1971n Espainiara itzuli zenean, erakusketekin jarraitu zuen. Urte hartan bere lanetako bat Madrilgo Arte Garaikideko Museoak eskuratu zuen.

## Sariak eta ohoreak

* 1968: Nebli saria.
* 1987: Lehen Bacardi saria.
* 1987: Banco Industrial de León saria.

## Erreferentziak

* ↑ Cuevas, Marcelino. (11 de agosto de 2014). «La leonesa Gloria Alcahud prepara una gran muestra en el Reina Sofía» Diario de León.
* ↑ «La pintora Gloria Alcahud presenta su obra 'Mecanismos terrestres'» El País 18 de diciembre de 1992.

## Kanpo estekak

* Datuak: Q106245643
# Alberto de la Bella

Alberto de la Bella Madueño (Santa Coloma de Gramenet, Bartzelonako probintzia, 1985eko abenduaren 2a) kataluniar futbolari ohia da. Ezker hegaleko atzelari bezala jokatzen du ohi. Gaur egun, Las Palmas talde kanariarrean jokatzen du Donostiako Real Sociedad taldean urteak eta urteak eman ondoren, tartean Atenasko Olympiacosen utzita.

## Taldeak

| Taldea | Herrialdea | Denboraldia |
| Espanyol B | Espainia | 2004-2005 |
| Gramanet | Espainia | 2005-2006 |
| Vila-real B | Espainia | 2006-2008 |
| Sevilla Atlético | Espainia | 2008-2009 |
| Real Sociedad | Euskal Herria | 2009-2018 |
| Olympiakos | Grezia | 2016-2017 |
| Las Palmas | Espainia | 2018-2021 |

## Kanpo estekak

* Datuak: Q625468
* Multimedia: Alberto de la Bella / Q625468
# Gabourey Sidibe

Gabourey Sidibe (Bedford-Stuyvesant, New York, AEB, 1983ko maiatzaren 6a) estatubatuar aktorea da. 2009ko Precious filmean egin zuen debuta eta Independent Spirit sari bat jaso zuen Emakumezko Protagonista Onenaren atalean. Horrez gain, Tower Heist (2011), White Bird in a Blizzard (2014), Grimsby (2016) eta Antebellum (2020) filmetan aritu da.

## Kanpo estekak

* Datuak: Q230113
* Multimedia: Gabourey Sidibe / Q230113
* Datuak: Q230113
* Multimedia: Gabourey Sidibe / Q230113
# Madhubala

Madhubala (Delhi, India, 1933ko otsailaren 14a – Bombay, India, 1969ko otsailaren 23a), jaiotzaz Mumtaz Jehan Begum Dehlavi, hindierazko filmetan lan egin zuen aktore indiarra izan zen. Indiako izarrik ordainduena, 70 filmetan baino gehiagotan agertu zen hogei urteko ibilbidean eta oraindik ere Bollywoodeko ikonoa izaten jarraitzen du. 2013an, Eastern Eye-ren inkesta batek Bollywoodeko inoizko hogeita laugarren izar handiena izendatu zuen.

## Erreferentziak

* ↑ (Ingelesez) Cort, David. (1952-08-04). Theatre Arts. Theatre Arts, Incorporated (Noiz kontsultatua: 2024-11-27).
* ↑ (Ingelesez) Sirur, Simrin. (2019-02-23). «Remembering Madhubala, film screen legend who was 'story of India' and wanted 'to live'» ThePrint (Noiz kontsultatua: 2024-11-27).
* ↑ (Ingelesez) «Amitabh Bachchan crowned greatest Bollywood star in UK poll» India Today 2013-07-27 (Noiz kontsultatua: 2024-11-27).

## Kanpo estekak

* Datuak: Q36881
* Multimedia: Madhubala / Q36881
* Datuak: Q36881
* Multimedia: Madhubala / Q36881
# Hanan Kattan

Hanan Fuad Tewfic Kattan (1962ko maiatzaren 22a) Jordanian jaiotako eta Erresuma Batuan finkatutako ekoizle palestinarra da. Horrez gain, Enlightenment Productions multimedia entretenimenduko konpainiaren jabekidea da, Shamim Sarif autore eta zinemagilearekin batera.

## Filmografia

* I Can't Think Straight (2008)
* The World Unseen (2008)
* The House of Tomorrow (2011)
* Despite the Falling Snow (2015)
* Polarized (2023)

## Erreferentziak

* ↑ (Ingelesez) Nelham-Clark, Harriet. (2016-04-25). «Shamim Sarif: not just another British, Indian, Muslim, lesbian film director» The Telegraph ISSN 0307-1235..

## Kanpo estekak

* Datuak: Q5646899
* Multimedia: Hanan Kattan / Q5646899
* Datuak: Q5646899
* Multimedia: Hanan Kattan / Q5646899
# Anjana Vasan

Anjana Vasan (Madras, India, 1987ko urtarrilaren 31) aktore indiarra da. Singapurren hazi zen eta gaur egun Erresuma Batuan dago finkatuta. We Are Lady Parts telesaileko protagonista da eta BAFTA sari baterako izendatu zuten. Bi sari irabazi ditu Desio izeneko tranbia antzezlanean egindako paperagatik, horien artean Laurence Olivier Saria.

## Filmografia
### Zinema

| Urtea | Izenburua | Papera | Oharrak |
| 2013 | Macbeth | Hirugarren ahizpa | Zuzeneko Antzerki Nazionala |
| 2015 | Cinderella | Neskamea | |
| 2015 | Behind the Beautiful Forevers | Manju Waghekar | Zuzeneko Antzerki Nazionala |
| 2016 | A Midsummer Night's Dream | Hermia | |
| 2017 | Double Act | Managerra | Film laburra |
| 2017 | The Children Act | Kate | |
| 2017 | King Lear | Cordelia | Grabazioa |
| 2019 | Spider-Man: Far From Home | Erreportaria | |
| 2020 | Mogul Mowgli | Vaseem | |
| 2020 | Dara | Hira Bai | Zuzeneko Antzerki Nazionala |
| 2021 | Cyrano | Ahizpa Claire | |
| 2023 | Wicked Little Letters | Gladys Moss polizia-agentea | |

### Telebista

| Urtea | Izenburua | Papera | Oharrak |
| 2011 | Fresh Meat | Lauren | 2 atal |
| 2016 | Call the Midwife | Tripti Valluk | 5. denboraldia, 8. atala |
| 2017 | Ill Behaviour | Shazia | Miniseriea |
| 2018 | Lady Parts | Amina | Komediazko film laburra |
| 2018 | Hang Ups | Zahra Alsaadi | 5 atal |
| 2019 | Brexit: The Uncivil War | Elkarrizketatzailea | Telebistako filma |
| 2019 | Pls Like | Lorna | "Haurrak" atala |
| 2019 | Sex Education | Abortu klinikako manifestaria | 1. denboraldia, 3. atala |
| 2019 | Temple | Katie | 2 atal |
| 2021-2024 | We are Lady Parts | Amina | Paper nagusia, 2 denboraldi |
| 2022 | Killing Eve | Pam | 7 atal |
| 2023 | Black Mirror | Nida Huq | "Demon 79" atala |
| Estreinatu gabe | Towards Zero | Mary Aldin | Filmatzen |

## Erreferentziak

* ↑ (Ingelesez) «Black Mirror’s Anjana Vasan: ‘I Would Love To Explore Demon 79 Again – But In A Different Universe’» Grazia 2023-06-19 (Noiz kontsultatua: 2024-11-26).
* ↑ (Ingelesez) Gyamfi, Akua. (2017-05-17). #TBB10 With Anjana Vasan Starring in Young Vic Production of Life of Galileo | The British Blacklist. (Noiz kontsultatua: 2024-11-26).
* ↑ (Ingelesez) «"Chennai. Singapore. London. I'm made up of three places and cultures. I often feel like I'm split in three."» Mogul Mowgli 2021-06-24 (Noiz kontsultatua: 2024-11-26).
* ↑ (Ingelesez) «The Cast of 'Mogul Mowgli' on Representation and Breaking Barriers» Brown Girl Magazine 2021-06-24 (Noiz kontsultatua: 2024-11-26).
* ↑ (Ingelesez) Ford, Lily. (2024-06-05). «Anjelica Huston, Oliver Jackson-Cohen, Mimi Keene to Star in Agatha Christie Adaptation ‘Towards Zero’» The Hollywood Reporter (Noiz kontsultatua: 2024-11-26).

## Kanpo estekak

* Datuak: Q27898532
* Multimedia: Anjana Vasan / Q27898532
* Datuak: Q27898532
* Multimedia: Anjana Vasan / Q27898532
# Shulamith Firestone

Shulamith Bath Shmuel Ben Ari Firestone (Ottawa, Kanada, 1945eko urtarrilaren 7a - New York, AEB, 2012ko abuztuaren 28a) idazle eta ekintzaile feminista erradikal kanadar-estatubatuarra izan zen.
Bigarren olatuko feminismo erradikalaren eta feminismoaren garapen goiztiarrean figura zentrala izan zen Firestone, eta hiru talde feminista erradikalen kide sortzailea: New York Radical Women, Redstockings eta New York Radical Feminists.
1970ean, The Dialectic of Sex liburua argitaratu zuen eta eragin handiko testu feminista bihurtu zen. The Dialectic of Sex eta bertan aurkeztutako ideiak garrantzitsuak bihurtu ziren ziberfeminismoan zein xenofeminismoan, bere ideiak teknologiarekin eta generoarekin lotutako beste gai batzuen aitzindariak baitziren.

## Erreferentziak

* ↑ (Ingelesez) Butnick, Stephanie. «Shulamith Firestone (1945-2012)» Tablet 2012-08-30.
* ↑ (Ingelesez) Fox, Margalit. «Shulamith Firestone, Feminist Writer, Dies at 67» The New York Times 2012-08-30.
* ↑ (Ingelesez) Benewick, Robert; Green, Philip. (1998). The Routledge Dictionary of Twentieth-Century Political thinkers. 2. edizioa. Routledge ISBN 9781134864676..
* ↑ (Ingelesez) Paasonen, Susanna. (2010). Merck, Mandy ed. «From Cybernation to Feminization: Firestone and Cyberfeminism» Further Adventures of the Dialectic of Sex: Critical Essays on Shulamith Firestone (Palgrave Macmillan US): 61–83. doi:10.1057/9780230109995_4. ISBN 978-0-230-10999-5. (Noiz kontsultatua: 2024-11-26).
* ↑ (Ingelesez) Angel, Maria; Gibbs, Anna. At the Speed of Light: from cyberfeminism to xenofeminism, cyberfeminism, xenofeminism and the digital ecology of bodies. Western Sydney University.

## Kanpo estekak

* Datuak: Q271551
* Datuak: Q271551
# Pseudocistela ceramboides

Pseudocistela ceramboides Tenebrionidae familiako kakalardo espezie bat da, familiako kakalardo espezie bat da, zientziarako Lineok 1758an deskribatu zuena. Europa guztian aurkitzen da, baita Euskal Herrian ere.

## Deskribapena

Kakalardo txikia da, 10-12 mm luzera izan ohi du. Gorputz luzanga du. Burua beltza da, pronotoa marroi iluna eta elitroak gorrixkak dira, egurrezkoa izatearen itxura emanez. Puntukako lerroak ditu aurretik atzera marra finak osatuz. Azpialdean beltza da.
Beldarra arre kolore argikoa da. Zilindrikoa da eta hanka oso txikiak ditu.

## Habitata eta elikadura

Zuhaitz hostoerorkor zaharretan aurkitzen da, usteltzen ari den zuraz elikatzen baita. Haritzak atsegin ditu bereziki. Ilunabarrean edo gauez jarduten dute eta eguna lozorroan ezkutaturik igarotzen dute. Gauetan pizten diren argiek erakartzen dituzte.

## Bizi zikloa

Helduak maiatza eta uztaila artean ikusten dira. Emeak zuhaitz zaharretan jartzen ditu arrautzak eta handik jaiotzen diren beldarrek zuhaitza usteltzen ari den onddo eta lizunez elikatzen da. Beldar itxuran hibernatu ondoren otsaila eta maiatza artean pupa eratzen dute eta helduen belaunaldi berria jaioko da.

## Iruditegia

* Kakalardo heldua.
* Albotik.
* Azpialdea.
* Beldarra.

## Erreferentziak

* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* 1 2 3 (Ingelesez) «Pseudocistela ceramboides» uk beetles (Noiz kontsultatua: 2024-09-21).

## Kanpo estekak

* Datuak: Q2115711
* Multimedia: Pseudocistela ceramboides / Q2115711
* Espezieak: Pseudocistela ceramboides
# Sarah Friedland

Sarah Friedland (1992) zuzendari eta koreografo estatubatuarra da. 2024ko bere debut filma, Familiar Touch, Veneziako Mostran estreinatu zen, non Orizzonti ataleko Zuzendari Onenaren saria irabazi zuen, eta filmak Luigi de Laurentis Etorkizuneko Lehoia saria irabazi zuen, debut film luze onenagatik.

## Bizitza

Friedland Kalifornian jaio zen, familia judu askenazi batean, «klase mistoko identitateetatik eta identitate juduaren interpretazio dibergenteetatik» zetozen gurasoekin.

## Lanak

| Urtea | Izenburua | Iruzkinak |
| 2024 | Familiar Touch | Film luzea |
| 2024 | Social Guidance | |
| 2022 | A Body | Eiko Otake-rekin lankidetzan |
| 2022 | Trust Exercises | Dokumental hibridoa/film labur esperimentala |
| 2020 | Drills | Dokumental hibridoa/film labur esperimentala |
| 2019 | Crowds | |
| 2017 | Home Exercises | Dokumental hibridoa/film labur esperimentala |
| 2016 | Swimminghole | Bideo musikala |

## Sariak

* 2024 Venezia Orizzonti Film Onenaren Sarirako izendatua (Familiar Touch)
* 2024 Luigi De Laurentis Debut Film Onenaren Saria (Familiar Touch)
* 2024 Venezia Orizzonti Zuzendari Onenaren Saria (Familiar Touch)

## Erreferentziak

* ↑ (Ingelesez) «Home Exercises» Working Title Film Festival (Noiz kontsultatua: 2024-11-26).
* ↑ (Ingelesez) Schierbeek, Elise. (2022). «VDB Asks... Sarah Friedland» Video Data Bank (Noiz kontsultatua: 2024-11-26).

## Kanpo estekak

* Datuak: Q130259778
* Datuak: Q130259778
# Jill Stein

Jill Ellen Stein (Chicago, AEB, 1950eko maiatzaren 14a) mediku eta aktibista estatubatuarra da. 2012ko, 2016ko eta 2024ko hauteskundeetan Ameriketako Estatu Batuetako presidente izateko Alderdi Berdeko hautagaia izan zen.

## Kanpo estekak

* Datuak: Q235321
* Multimedia: Jill Stein / Q235321
* Datuak: Q235321
* Multimedia: Jill Stein / Q235321
# Leila Ahmed

Leila Ahmed (arabieraz: لیلى أحمد‎; Kairo, Egipto, 1940ko maiatzaren 29a) emakumeen ikasketetan eta erlijioan aditua den emakume egiptoar-estatubatuarra da. 1992an argitaratu zuen Women and Gender in Islam («Emakumeak eta generoa islamean») liburua, gizarte arabiar musulmanetan emakumeek duten posizioaren azterketa historiko aitzindaritzat jotzen dena.

## Lan hautatuak

* Women and Gender in Islam (1992).
* A Border Passage: From Cairo to America – A Woman's Journey (1999).
* A Quiet Revolution: The Veil's Resurgence, from the Middle East to America (2011).

## Erreferentziak

* ↑ (Ingelesez) Sleeman, Elizabeth. (2001). The International Who's Who of Women 2002. Psychology Press ISBN 978-1-85743-122-3. (Noiz kontsultatua: 2024-11-26).
* ↑ (Ingelesez) «Leila Ahmed» Harvard Divinity School (Noiz kontsultatua: 2024-11-26).
* ↑ (Ingelesez) Mehran Kamrava, ed. (2006). The New Voices of Islam: Rethinking Politics and Modernity : a Reader. University of California Press.
* ↑ (Ingelesez) Theodoore Gabriel; Rabiha Hannan, eds.. (2011). Islam and the Veil: Theoretical and Regional Contexts. Bloomsbury Publishing.

## Kanpo estekak

* Datuak: Q438645
* Multimedia: Leila Ahmed / Q438645
* Datuak: Q438645
* Multimedia: Leila Ahmed / Q438645
# Kelly McCreary

Kelly McCreary (Milwaukee, AEB, 1981eko irailaren 29a) aktore estatubatuarra da. Grey's Anatomy telesail dramatikoan Maggie Pierce zirujauaren papera antzezteagatik ezaguna da.
Broadwayn aritu izan da Dominique Morisseau antzerkigilearen antzezlanetan. Horrez gain, Castle, White Collar eta Scandal telesailetan eta Being Flynn (2012) eta Life (2015) filmetan ere agertu da.

## Kanpo estekak

* Datuak: Q16732263
* Multimedia: Kelly McCreary / Q16732263
* Datuak: Q16732263
* Multimedia: Kelly McCreary / Q16732263